62009TO0392_SL
Subject of the case
Izrek
Subject of the case
Predmet
Predlog za odlog izvršitve Odločbe Komisije C(2009) 5791 konč. z dne 22. julija 2009 v zvezi s postopkom na podlagi člena 81 [ES] in člena 53 Sporazuma EGP (zadeva COMP/39.396 – Reagenti na osnovi kalcijevega karbida in magnezija za uporabo v jeklarski in plinski industriji).
Izrek
Izrek
1.	Predlog Jaroslava Červenke, Milana Hoška, Romana Murarja, Adriána Vološina, Milana Kasanickýja in Petra Fratiča se zavrne.
2.	Odloži se obveznost tožeče stranke, družbe 1. garantovaná a.s., da poskrbi za izdajo bančne garancije v korist Evropske komisije, da bi se izognila takojšnji izterjavi globe, ki ji je bila naložena s členom 2 Odločbe Komisije C(2009) 5791 konč. z dne 22. julija 2009 v zvezi s postopkom na podlagi člena 81 [ES] in člena 53 Sporazuma EGP (zadeva COMP/39.396 – Reagenti na osnovi kalcijevega karbida in magnezija za uporabo v jeklarski in plinski industriji), do prvega od teh dveh dogodkov:
– zapadlost v plačilo dolgoročnih posojil 11. julija 2012;
– izrek sodbe, s katero se konča postopek v glavni stvari;
in pod pogoji:
– da tožeča stranka od vročitve tega sklepa brez predhodnega dovoljenja Komisije ne sme niti neposredno niti posredno prenesti svojih deležev v svoji hčerinski družbi G1 Investment Ltd;
– da tožeča strank v roku enega meseca od vročitve tega sklepa predsedniku Splošnega sodišča predloži pisni sporazum, v skladu s katerim brez predhodnega dovoljenja Komisije njena hčerinska družba G1 Investment niti hčerinska družba te družbe, Bounty Commodities Ltd, ne smeta prenesti svojih sredstev na tretjo osebo;
– da tožeča stranka po vročitvi tega sklepa Komisiji plača znesek 2,1 milijona EUR;
– da tožeča stranka v roku enega meseca od vročitve tega sklepa in nato vsake tri mesece do razglasitve odločbe v zadevi v glavni stvari oziroma ob vsakem dogodku, ki bi utegnil vplivati na njeno zmožnost plačila naložene globe v prihodnosti, Komisiji predloži pisno poročilo o razvoju svojih sredstev in zlasti dolgoročnih naložb.
3.	Odločitev o stroških se pridrži.